הדמיה אדריכלית

הדמיה אדריכלית, או איור אדריכלי, היא האמנות של יצירת תמונות או אנימציות דו ממדיות המציגות את התכונות של עיצוב אדריכלי המוצע בדרך כלל על ידי תוכניות אדריכליות. ההדמיה אדריכלית היא בעצם תמונה המיוצרת בעזרת מחשב בתהליך שנקרא רינדור גרפיקה תלת ממדית.

רינדור גרפיקה תלת ממדית

תמונות המיוצרות על ידי מחשב מצגות או סרטוניים מכונות בדרך כלל "רינדור גרפיקה תלת ממדית". בעזרת כמה וכמה שיטות ניתן ליצור תמונות או סרטוני אנימציה דו-ממדיים בעלי מראה תלת-ממדי מציאותי.
ההדמיה אדריכלית ממלאת תפקיד מרכזי בשיווק ומכירות נדל"ן. היא גם מאפשרת לקבל החלטות הקשורות לעיצוב הרבה לפני שהבניין נבנה בפועל. כך היא מסייעת להתנסות בעיצוב בנייה ובהיבטים הוויזואליים שלו. יש לציין שהדמיות אדריכלית לא תמיד ישקפו את המציאות בשטח, שכן בין אם היא לצורך מכירה ובין אם לצורך התרשמות כללית, ייתכנו שינויים ולפעמים אף משמעותיים בין ההדמיה לבין המבנה הכללי בפועל. על ידי שימוש בטכניקות נרחבות של רינדור האמן מסנה לחקות כמה שיותר את המציאות בשטח ובכך לגרום להדמיה לתת הרגשה "אמיתית", כלומר הרגשה שההדמיה צולמה במצלמה ולא שיוצרה בעזרת מחשב. הדמיות אלו נקראות הדמיות "פוטוריאלסטיות", נגזרת של המילים פוטו-תצלום וריאליזם-מציאותיות.

אופן יצירת ההדמיה

את ההדמיות מנסים ליצור כמה שיותר קרוב למציאות תוך שימוש בתרשימים אדריכלים מפורטים בכדי לקבל תמונת מצב טובה ביותר ביחס למבנה. שימוש במידות מדויקות על ידי תרשימים אלה תוך שילוב המבנה בסביבה יכולים לספק הערכה טובה מאוד של צורת המבנה וגובהו ורוחבו ביחס לסביבה.
בכדי לעשות הדמיה אדריכלית ברמה גבוהה, יש צורך להכיר ולהתנסות בהרבה תחומים הקשורים בגרפיקה ממוחשבת ותוכנות למודלים תלת ממדיים ואפילו טכניקות צילום שכן דרך העבודה בתוכנות אלו מדמה צילום במצלמה דיגיטלית על כל משתניה.
בין היתר צריך לדעת בנייה ומידול של גופים תלת ממדיים, הנפשת מודלים, רינדור, פרספקטיבות וצללים, טקסטורות, נקודות תאורה ועוד.
ככל שהופכים לבקיאים יותר בתחומים אלו ועוד, אפשר להפוך את ההדמיה למרשימה ומציאותית יותר.

סוגים נפוצים של הדמיות אדריכליות

הדמיות אדריכליות מסווגות לרוב ל -3 תת-סוגים: הדמיות חוץ, הדמיות פנים, ותוכניות מכר.
הדמיות חוץ מוגדרים כתמונות בהן נקודת התצפית או זווית הצפייה ממוקמות מחוץ לבניין, ואילו הדמיות פנים מוגדרות כתמונות בהן נקודת התצפית או זווית הצפייה ממוקמות בתוך המבנה. תוכניות מכר דומות לתוכניות אדריכליות אך על ידי השמטת הסימונים האדריכליים ושימוש בצבעים וגרפיקה ממוחשבת מצליחה הרבה פעמים תוכנית המחר להציג ולהנגיש את עקרונות ותוכונות המבנה גם למי שאין לו רקע באדריכלות. זווית הצפייה שלהם ממוקמת מחוץ למבנה ומעליו, מביטה כלפי מטה.

איור אדריכלי ורישום

עד שהמודלים למחשבי תלת מימד הפכו נפוצים, נוצרו איורים אדריכלי בעבודת יד. ישנם עדיין מאיירים אדריכליים שיוצרים עיבודים לחלוטין בעבודת יד, וכן מאיירים המשתמשים בשילוב של רישום / ציור ידיים וצביעת מחשב. החומרים הנפוצים לרישום אדריכלי בעבודת יד כוללים: צבעי מים, עיפרון צבעוני ועיפרון גרפיט או פחם.

לימודים

באופן מסורתי, נלמדו טכניקות טיוח בתרגול "כיתת אמן" (כמו École des Beaux-Arts), שם סטודנט עובד באופן יצירתי עם מנטור בחקר אומנויות יפות. אדריכלים עכשוויים משתמשים ברישומים שצוירו ביד, רישומי עט ודיו, ורישומי צבעי מים כדי לייצג את עיצובם עם חזונו של אמן. גרפיקה המיוצרת על ידי מחשב היא הדרך החדשה ביותר שמשמשת מאיירים אדריכליים.
במהלך 20–30 השנים האחרונות, מאיירים אדריכליים מקצועיים רבים הגיעו תחילה מלימודי אדריכלות, ואז עברו למקצוע ההדמיות עם התקדמות כישוריהם בעיקר לימוד עצמי.
ישנם כיום הרבה בתי ספר בכל רחבי הארץ המציעים לימודים לאנשי הדמיות מקצועיים, לרוב התעודה הניתנת בסוף הלימודים היא מטעם בית הספר ואינה מוכרת כתעודה מטעם המוסד להשכלה גבוהה.